paragraph_text: Ellisovim otkrićem fosfata 1900. počela je 1906. njegova eksploatacija a Banabanci su se zbog uništavanja otoka raselili diljem Oceanije. Za vrijeme drugog svjetskog rata mnogi stradavaju od Japanaca, da bi nakon rata bili deportirani na otok Rabi u Fidžiju, gdje je zbog drugačijih klimatskih i zemljopisnih uvjeta zamro tradicionalni način života. Mnogi su stradali od ciklona i oboljeli od dengue groznice i pneumonije. Od svoje kulture očuvali su ples 'te Karanga' i adoptirani gilbertski jezik. Očuvanje etničkog identiteta glavni je problem banabanske zajednice koja živi podijeljeno između Kiribata i Fidžija.